Il-Kunsill illum adotta konklużjonijiet dwar il-miri tal-UE ta' għajnuna għall-iżvilupp għall-2020 fil-forma tal-għaxar rapport annwali tiegħu lill-Kunsill Ewropew. Ir-rapport janalizza x- xejriet fir-rigward tal-impenji u r-riżultati tal-għajnuna uffiċjali għall-iżvilupp mogħtija mill-UE (ODA). L-għajnuna tal-UE għall-iżvilupp għadha taqdi rwol kruċjali fil-finanzjament ġenerali disponibbli għall-UE biex tgħin lill-pajjiżi sħab jiksbu l-Għanijiet ta' Żvilupp Sostenibbli. Fir-rapport tiegħu, il-Kunsill jinnota li fl- ODA kollettiva tal-UE kienet ta' EUR 75.2 biljun , minn EUR 74.9 biljun fl-2018. L-UE u l-istati membri tagħha għaldaqstant żammew il-pożizzjoni tagħhom bħala l-akbar fornitur globali ta' ODA ta' 55.2% tal-ODA totali għal pajjiżi li qegħdin jiżviluppaw minn membri tal- Kumitat ta' Għajnuna għall-Iżvilupp (DAC) tal-OECD L-ODA kollettiva tal-UE rrappreżentat 0.46% tad-Dħul Nazzjonali Gross (DNG) tal-UE, li baqgħet ferm ogħla mill-medja tal-membri tad-DAC mhux tal-UE, li kienet 0.21% tad-DNG fl-2019. Erba' Stati Membri tal-UE laħqu jew qabżu l-livell limitu ta' ODA/DNG ta' 0.7%. Il-Kunsill jikkonferma li hemm bżonn ta' aktar sforzi biex jintlaħqu l-miri kollettivi u individwali biex kollettivament jingħata 0.7% tad-DNG bħala ODA sal-2030 , speċjalment fil-kuntest tal-kriżi multidimensjonali li ħolqot il-pandemija tal-COVID-19 Ir-rapport jinnota l-isfidi partikolari li qed jiffaċċaw il-pajjiżi li qegħdin jiżviluppaw fl-Afrika , u jenfasizza l-importanza li l-ODA tiġi mmirata għall-kontinent, filwaqt li jiġu rrispettati bis-sħiħ il-prijoritajiet individwali tal-istati membri fl-għajnuna għall-iżvilupp. L-aggregat tal-UE jinkludi r-Renju Unit peress li l-perjodu referenzjarju jintemm qabel id-dħul fis-seħħ tal-ħruġ tar-Renju Unit mill-UE fl-1 ta' Frar 2020. Rapport Annwali tal-2020 lill-Kunsill Ewropew dwar il-Mira tal-UE ta' Għajnuna għall-Iżvilupp Ara l-paġna tal-laqgħa